Šimpanz

Šimpanz (Pan) je rod primátov (presnejšie hominoidovcov).

Slovo šimpanz môže byť v užšom zmysle názov druhu šimpanz učenlivý - pozri nižšie.

Zaradenie v systéme 
Zaradenie do čeľade/podčeľade nie je ustálené. Rod šimpanz sa môže zaradiť:
do podčeľade hominini (Homininae) z čeľade hominidi (Hominidae) v širšom zmysle [Wood a Constantino 2004 (in: Cracraft and Donghue 2004 http://zmmu.msu.ru/files/%D0%91%D0%B8%D0%B1%D0%BB%D0%B8%D0%BE%D1%82%D0%B5%D0%BA%D0%B0%20%D0%9F%D0%B0%D0%B2%D0%BB%D0%B8%D0%BD%D0%BE%D0%B2%D0%B0/cracraft-donoghue-2003_assembling_tree_life.pdf  a in: Gaisler a Zima 2018); Groves 2001 Groves, C. P. 2001: Primate taxonomy. Smithsonian Institution Press, Washington, DC, citované in: ; Goodman 1974 GOODMAN: Biochemical evidence on hominid phylogeny, 1974 ]
do podčeľade šimpanzorodé (Paninae) z čeľade hominidi (Hominidae) v širšom zmysle [Vančata 2003; Gantt 1983]
do podčeľade šimpanzorodé (Paninae) z čeľade šimpanzovité (Panidae) [Thurzo 1998 (a Thurzo v Encyclopaedii Beliane)]
do monotypickej čeľade šimpanzovité (Panidae) [Soukup 2005]
v minulosti: 
do podčeľade Anthropithecinae z čeľade orangutanovité (Pongidae) [Wolpoff 1999]
do (nemonotypickej) čeľade šimpanzovité (Panidae) [Ciochon 1983]
do podčeľade orangutanorodé (Ponginae) z čeľade hominidi (Hominidae) v širšom zmysle
priamo do čeľade orangutanovité (Pongidae)

Ojedinele sa Pan chápe nie ako rod, ale ako podrod rodu človek (Homo) GOODMAN et al. Toward a Phylogenetic Classification of Primates Based on DNA Evidence Complemented by Fossil Evidence 1998  (k tomu pozri aj článok človek (Homo)).

Vnútorná systematika 
rod šimpanz (Pan) :
 † Pan sp. - nálezy KNM-TH 45519, KNM-TH 45520, KNM-TH 45521  
 šimpanz učenlivý/šimpanz (Pan troglodytes)
 šimpanz bonobo/šimpanz pygmejský/šimpanz malý/šimpanz pongo/(?)šimpanz trpasličí (Pan paniscus)

V minulosti sa šimpanz bonobo niekedy považoval za súčasť šimpanza učenlivého.Anonym (preklad: GUTTEKOVÁ, A.). Svet živočíšnej ríše. Dotlač 1. vydania. Martin: Osveta, 1984. s. 468šimpanz. In: opice. In: Pyramída

Posledný spoločný predok s človekom 
Posledný spoločný predok šimpanza a človeka žil zhruba pred 4,8 - 7 (Wildman 2003, Bailey 1992) / 3,6 - 4,43 (Easteal 1997, Adachi 1995) / 10,4 (Arnason 1996) miliónmi rokov. Šimpanz bonobo sa od šimpanza učenlivého oddelil azda pred 1 až 2 miliónmi rokov.

 Výskum 
1641 - nizozemský anatóm Nicolas Tulp opísal prvú ľudoopicu
1699 - anglický lekár Edward Tyson vykonal prvú pitvu šimpanza
1739 - prvý živý šimpanz v Európe
1775 - šimpanz dostáva druhové meno Troglodytes (troglodyti - bájni jaskynní obyvatelia Afriky)
1816 - šimpanz dostáva rodové meno Pan (Pan - grécky boh lovu)
1917 - nemecký psychológ Wolfgang Köhler vydáva Intelligenzprüfungen an Anthropoiden (Inteligenčné skúšky na antropoidoch) - prácu, kde dokazuje vysoké duševné schopnosti šimpanzov
1961 - prvý šimpanz vo vesmíre
1964 - anglická prírodovedkyňa Jane Goodallová dokazuje schopnosť šimpanzov používať jednoduché nástroje 

 Genetický výskum 
Šimpanz patrí medzi živočíchy, u ktorých sa číta ich DNA - nahrubo prečítaný genóm šimpanza bol zverejnený v auguste roku 2005, s analýzou sa začalo v roku 2002.

Hoci sa všeobecne tvrdí, že DNA ľudí a šimpanzov sa zhoduje v 98,8% (podľa výskumu Mary-Claire King z roku 1973), nie je to presné - neberú sa totiž do úvahy zmeny v dlhších úsekoch DNA (ich vypadnutie alebo zmnoženie). To pridáva k odlišnosti ďalších 2,7%. Štúdie z posledných rokov používajúce výstižnejšiu metodiku hovoria len o 98 až 94% podobnosti genómu šimpanza a človeka.Cohen, Jon (29 June 2007). "Relative Differences: The Myth of 1%". AAAS. "Humans and Chimps: Close But Not That Close". Scientific American. 2006-12-19. Rozdiely nie sú len v nejakých špeciálnych génoch, ale aj v spôsobe, akým sú gény usporiadané a vzájomne „zapínané“ či „vypínané“ a v ich odlišnej aktivite. 

Veľmi prekvapivé sú posledné štúdie, ktoré sa zaoberali porovnávaním chromozómu Y u človeka a šimpanza. Zistilo sa, že ich celková štruktúra (rozloženie sekvenčných kategórií) je zásadne odlišná. Dokonca aj medzi jednotlivými kategóriami boli veľké rozdiely. Ak odhliadneme od rozloženia génov a zaoberáme sa len ich počtom, vedci zistili, že šimpanzy na chromozóme Y približne polovicu ľudských génov nemajú.Hughes, J.F. et al. 2010. Chimpanzee and human Y chromosomes are remarkably divergent in structure gene content. Nature. 463 (7280): 536-539. 

 Iné projekty 

 Referencie 

 Externé odkazy 
O fosílnych nálezoch

Kategória:Šimpanzovité